### 5.     Trafikbestilling 2020

**Åbent**

Sagsnr.: 326-2018-16454       J.nr.: 13.05.16           Emily Holm.:
326-2019-293017

**Sagstype**

Beslutning.

**Resume og sagens baggrund**

Senest den 30. oktober 2019, skal kommunen afgive
Trafikbestilling 2020 til Movia.

Trafikbestilling 2020 træder i kraft søndag den 28. juni
2020.

Der er i forløbet afholdt borgermøde, og der er indkaldt
forslag fra borgere og institutioner i kommunen. Der er i alt 26 indkomne
ændringsforslag til Trafikbestilling 2020. Disse er listet og vurderet i bilag
1.

På Trafik- og [adresse] møde den 25. juni 2019, blev
der fremlagt 3 besparelsesforslag til Trafikbestilling 2020. Udvalget ønskede
at få belyst flere mulige besparelser.

Der fremlægges derfor yderligere 6 forslag til besparelser,
så der i alt er fremlagt 9 forslag til besparelser, hhv. 8 forslag i bilag 5
”forslag til besparelser på aftenafgange” og et forslag i bilag 6 ”forslag til
besparelser på skolebusafgange”.

På dette møde ligges der fra administrationens side op til,
at der besluttes hvilke besparelsesforslag, der skal indgå i [adresse]
2020.

**Indstillinger**

Direktøren indstiller, at:

1.
Udvalget forholder sig til skolernes høringssvar til ændringsforslag
18.2-C-2020 og 19.1-C-2020 fra bilag 1, og beslutter om disse to
ændringsforslag skal gennemføres. Skolernes høringssvar fremgår af bilag 2.

2.
Udvalget forholder sig til høringssvar fra skoler (bilag 3), i forhold
til besparelser på skolebusafgange jf. bilag 6, og beslutter om besparelsen på
ca. 800.000,- kr. pr. år, skal gennemføres i forbindelse med Trafikbestilling
2020. I 2020 udgør besparelsen ca. 400.000 kr. og indgår i drøftelsen om
servicereduktionen ifm. budgetprocessen.

3.
Udvalget forholder til besparelser på aftenafgange, jf. bilag 5 -
scenarie B, med en årlig besparelse på 780.000,- kr. således at de gennemføres
i forbindelse med Trafikbestilling 2020 og disse skal finansiere øgede udgifter
til flextur. I 2020 udgør besparelsen 390.000 kr.

**Behandling**

Trafik- og [adresse], Teknik- og Miljøudvalget,
Økonomiudvalget, Kommunalbestyrelsen.

**Sagsfremstilling**

Trafikbestilling 2020 tager udgangspunkt i niveauet fra
2019, derudover indarbejdes:

1)
Ændringer som fremgår af administrationens anbefalinger i bilag 1.
Ændringsforslag 18.2-C-2020 og 19.1-C-2020 har været i høring på de skoler der
vil blive berørt, hvis disse to forslag gennemføres. Høringssvar fra skolerne
fremgår af bilag 2 til denne sag. Disse to ændringsforslag vil indgå i
Trafikbestilling 2020, hvis det besluttes at gennemføre disse.

2)
De besparelsesforslag, fra direktørens indstilling 2 og indstilling 3,
der besluttes gennemført i forbindelse med i [adresse].

Forslag til besparelser i [adresse]:

I forbindelse med Trafikbestilling 2020 skal der findes
besparelser grundet følgende:

·
Så der på sigt kan opnås balance på budgettet for Flextur.

·
Reduktion af serviceniveau på fagudvalgsområdet på 0,5%

I bilag 5 og 6 til denne sag,
fremgår muligheder for indarbejdelse af besparelser i [adresse] 2020.

Bilag 5: Forslag til
besparelser på aftenafgange

Administrationen har, i samarbejde
med Movia, udarbejdet 8 mulige forslag til besparelser, med udgangspunkt i
besparelser på aftenafgange med lave passagertal.

Det er dog vigtigt at bemærke, at
alle forslag ikke kan vælges samtidigt, da der er sammenhæng mellem visse
busruter.

Samtidig har Movia kontraktuelle
bindinger med deres operatører, i forhold til de maksimale reduktioner der kan
laves i hver kontrakt. På baggrund af dette, er der i skemaet i bilag 5 angivet
4 mulige scenarier, for kombination af de 8 besparelsesforslag.

Bilag 6: Forslag til
besparelser på skolebusafgange

I bilag 6 beskrives muligheden for
besparelser, på de tidlige eftermiddagsafgange på skolebuslinjer.

Lukkes alle nævnte afgange, vil
der være en årlig besparelse på ca. 800.000,- kr. pr. år. Dette er muligt at
gøre, samtidig med gennemførelse af besparelserne i scenarie A, B, C eller D,
som er beskrevet i bilag 5.

Grundet ny skolereform, har der
været sendt høring ud til de 16 kommune-, [adresse]
og privatskoler, der vil blive berørt hvis forslaget gennemføres.

Høringen blev sendt ud til de 16
skoler d. 27. juni -2019.

Høringssvarene fra skolerne er
meget forskellige, derfor er alle indkomne høringssvar vedlagt i bilag 3, så
udvalget kan forholde sig til dem, i forbindelse med at der tages stilling til
om forslaget ønskes gennemført.

**Økonomiske konsekvenser**

Besluttes gennemførelsen af
direktørens indstilling 2 og indstilling 3, vil der være en årlig besparelsen
på i alt 1.580.000,- kr. I 2020 udgør besparelsen 790.000 kr.

Denne besparelse fordeles således
at budgettet for busdrift reduceres med 800.000,- kr. årligt, og indgår i
reduktion af serviceniveauet på fagudvalgsområdet på 0,5%. I 2020 udgør
besparelsen 400.000 kr.

Derudover overflyttes 780.000,-
kr. årligt, til budgettet for Flextur, så budgettet for Flextur balanceres på
sigt. I 2020 udgør besparelsen 390.000 kr.

**Trafik- og [adresse]
møde den 20. august 2019:**

Udvalgets beslutninger til indstilling 1-3.

1.    Udvalget
anbefaler, at disse forslag ikke indgår.

2.    Udvalget
anbefaler, at afgange nedlægges på ruterne 577 og 598, hvilket giver en samlet
besparelse på kr. 150.000.

3.    Udvalget
anbefaler Scenarie A – Forslag 1 med bemærkning om en besparelse på maks. kr.
360.000 svarende til en reduktion af 4 aftenafgange, hvilket giver en samlet
besparelse på kr. 780.000.

**Teknik- og Miljøudvalgets møde
den 5. september 2019:**

Trafik- og [adresse] anbefalinger anbefales.

Øjvind Christoffersen (O), Mike Bech (Ø) og Else Carlsen
Yasmin Jessen (A) tog forbehold.

Udvalget ønsker et opdateret Bilag 5 med passagertal på de
afgange, der anbefales nedlagt.

**Administrationens tilføjelse den 29. august 2019:**

Bilag 5 er udskiftet med en opdateret udgave, jfr. Teknik-
og Miljøudvalgets indstilling.

**Økonomiudvalgets møde den 18.
september 2019:**

Sendes til budget, idet det gøres klart, hvad der vedrører
alm. drift og hvad der vedr.

de 0,5 pct.

**Administrationens tilføjelse den 29. oktober 2019:**

Idet Økonomiudvalget sendte sagen til budget, har den
samlede trafikbestilling ikke været forelagt Kommunalbestyrelsen, hvorfor sagen
nu forelægges, så der kan tages stilling til trafikbestillingen med de
konsekvenser, der følger af budgetbehandlingen.

**Bilag**

|  |  |
| --- | --- |
| Bilag 1 til "Trafikbestilling 2020" Indkomne ændringsforslag til TB 2020  - Movias og administrationens bemærkninger. | 326-2019-218724 |
| Bilag 2 til "Trafikbestilling 2020" høringssvar fra skoler vedr. ændringsforslag 18.2-C-2020 og 19.1-C-2020 fra bilag 1 | 326-2019-229892 |
| Bilag 3 til "Trafikbestilling 2020" høringssvar fra skoler vedr. hørring om "ændring af eftermiddagsafgange på skolebusruter" | 326-2019-229882 |
| Bilag 4 til "Trafikbestilling 2020" køreplan for 551+552 lørdag aften efter 19 | 326-2019-218707 |
| Bilag 5 - tilrettet til "Trafikbestilling 2020" Forslag til besparelser på aftenafgange | 326-2019-251288 |
| Bilag 6 til "Trafikbestilling 2020" forslag til besparelser på skolebusafgange | 326-2019-224972 |
| Bilag 7 til "trafikbestilling 2020" Tilrettet liste over skolebusafgange der indgår i besparelsesforslag jf. bilag 6 | 326-2019-229947 |